
धौलपुर, राजस्‍थान 
प्रेस विज्ञाप्ति 

इंडिया इंफ्रास्ट्रक्चर फाइनेंस कंपनी लिमिटेड (IIFCL) ने आज अपनी कॉर्पोरेट सामाजिक दायित्‍व(CSR) पहल के तहत राजस्थान के धौलपुर में एक डिजिटल संविधान घर (डिजिटल कम्युनिटी लाइब्रेरी) की नींव रखी। डिजिटल संविधान घर उन 50 लाइब्रेरी में से एक है जो राजस्थान सरकार की चंद्रज्योति पहल के तहत जिला प्रशासन के साथ साझेदारी में धौलपुर जिले में बनाई जा रही हैं।

आईआईएफसीएल के प्रबंध निदेशक(अ.प्र.), श्री पलाश श्रीवास्तव ने समारोह का नेतृत्‍व किया और इस बात पर ज़ोर दिया कि डिजिटल संविधान घरों का मकसद आधुनिकता के साथ  सबको साथ लेकर चलने वाले  सामुदायिक अधिगम स्‍थल (कम्युनिटी लर्निंग स्पेस) के रूप में काम करना है जो डिजिटल लिटरेसी को मज़बूत करें, संवैधानिक जागरूकता को बढ़ावा दें और छात्रो और युवाओं को समर्थन प्रदान करें। आपने  कहा कि यह पहल आकांक्षी जिलों (एस्पिरेशनल डिस्ट्रिक्ट्स) में अच्छे शैक्षणिक तथा सामाजिक-आ‍र्थिक परिणाम पाने के लिए आईआईएफसीएल की प्रतिबद्धता को दर्शाती है।

डिजिटल संविधान घर डिजिटल अधिगम (सीख) उपकरण , क्यूरेटेड शैक्षिक सामग्री,  भारतीय संविधान पर संसाधन और ई-गवर्नेंस की जानकारी देंगे, जिससे सामुदायिक शिक्षण और सशक्‍तीकरण  के लिए एक अच्छा वातावरण बनेगा।

श्री पलाश श्रीवास्तव ने जिला प्रशासन के सहयोग की प्रशंसा की और आईआईएफसीएल के सभी 50 डिजिटल लाइब्रेरी को समयबद्ध तरीके से पूरा करने की प्रतिबद्धता को दोहराया। जिला प्रशासन  ने आईआईएफसीएल  के योगदान की तारीफ़ की तथा भरोसा जताया कि इस प्रोजेक्ट से धौलपुर के छाता्रें और सथानीय समुदायों को काफ़ी लाभ होगा।

